CELEX: 62010CA0235
Language: da
Date: 2011-03-03 00:00:00
Title: Forenede sager C-235/10 – 239/10: Domstolens dom (Tredje Afdeling) af 3. marts 2011 — David Claes mod Landsbanki Luxembourg SA, i likvidation (anmodning om præjudiciel afgørelse fra Cour de cassation du Grand-Duché de Luxembourg — Luxembourg) (Præjudiciel forelæggelse — socialpolitik — direktiv 98/59/EF — kollektive afskedigelser — arbejdskontraktens ophør med øjeblikkelig virkning som følge af en retsafgørelse, der indebærer, at arbejdsgiveren, der er en juridisk person, opløses og likvideres — manglende konsultation af de ansattes repræsentanter — spørgsmål om, hvorvidt kurator kan sidestilles med arbejdsgiveren)

30.4.2011   
            
            
               DA
            
            
               Den Europæiske Unions Tidende
            
            
               C 130/8
            
         Domstolens dom (Tredje Afdeling) af 3. marts 2011 — David Claes mod Landsbanki Luxembourg SA, i likvidation (anmodning om præjudiciel afgørelse fra Cour de cassation du Grand-Duché de Luxembourg — Luxembourg)
   (Forenede sager C-235/10 – 239/10) (1)
   
   (Præjudiciel forelæggelse - socialpolitik - direktiv 98/59/EF - kollektive afskedigelser - arbejdskontraktens ophør med øjeblikkelig virkning som følge af en retsafgørelse, der indebærer, at arbejdsgiveren, der er en juridisk person, opløses og likvideres - manglende konsultation af de ansattes repræsentanter - spørgsmål om, hvorvidt kurator kan sidestilles med arbejdsgiveren)
   2011/C 130/14
   Processprog: fransk
   
      Den forelæggende ret
   
   Cour de cassation du Grand-Duché de Luxembourg
   
      Parter i hovedsagen
   
   
      Sagsøgere: David Claes (sag C-235/10), Sophie Jeanjean (sag C-236/10), Miguel Rémy (sag C-237/10), Volker Schneider (sag C-238/10) og Xuan-Mai Tran (sag C-239/10)
   
      Sagsøgt: Landsbanki Luxembourg SA, i likvidation
   
      Sagens genstand
   
   Anmodning om præjudiciel afgørelse — Cour de cassation — fortolkning af artikel 1, 2 og 3 i Rådets direktiv 98/59/EF af 20. juli 1998 om tilnærmelse af medlemsstaternes lovgivninger vedrørende kollektive afskedigelser (EFT L 225, s. 16) — national lovgivning, hvorefter ansættelseskontrakter ophører med øjeblikkelig virkning, når der er afsagt konkursdekret, som medfører virksomhedens ophør — manglende konsultation af de ansattes repræsentanter forud for en sådan afskedigelse — sidestillelse af kurator med arbejdsgiveren
   
      Konklusion
   
   
               1)
            
            
               Artikel 1-3 i Rådets direktiv 98/59/EF af 20. juli 1998 om tilnærmelse af medlemsstaternes lovgivninger vedrørende kollektive afskedigelser skal fortolkes således, at de finder anvendelse i tilfælde, hvor en virksomheds aktiviteter standser som følge af en retsafgørelse om opløsning og likvidation på grund af insolvens, og virksomheden er arbejdsgiver, selv om det i den nationale lovgivning foreskrives, at arbejdstagernes arbejdskontrakter ophører med øjeblikkelig virkning i forbindelse med en sådan opløsning.
            
         
               2)
            
            
               De forpligtelser, som følger af artikel 2 og 3 i direktiv 98/59, skal opfyldes, indtil en virksomhed, som er tvunget i opløsning og likvidation, ikke længere har status som juridisk person. De forpligtelser, der påhviler arbejdsgiveren i henhold til disse artikler, skal opfyldes af den omhandlede virksomheds ledelse, når denne består — også selv om den kun har begrænsede beføjelser til at lede virksomheden — eller af virksomhedens likvidator, for så vidt denne fuldstændigt har overtaget ledelsen af virksomheden.
            
         
      (1)  EUT C 209 af 31.7.2010.